## A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

1. Ponuky sa vyhodnocujú na základe ***nákladov použitím prístupu nákladovej efektívnosti***, t. j. úspešná ponuka bude tá, ktorá získa najväčší možný počet bodov zo všetkých uchádzačov.
2. Vlastný návrh na plnenie kritérií uchádzač uvedie do dokumentu „**Návrh na plnenie kritérií**“, ktorý tvorí prílohu tohto dokumentu.
3. Cena za obstarávaný predmet zákazky musí byť stanovená podľa zákona Národnej rady Slovenskej republiky č. 18/1996 Z. z. o cenách v znení neskorších predpisov
a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
4. Uchádzač musí pri stanovení ceny zohľadniť všetky náklady súvisiace s predmetom zákazky ako je to uvedené v dokumente „Opis predmetu zákazky“, ktorý je súčasťou týchto súťažných podkladov.
5. Uchádzač musí pri stanovení percentuálnej zľavy z náhradných dielov vychádzať z cien odporúčaných výrobcom tovaru pre slovenský trh pre zabezpečenie porovnateľnosti jednotlivých ponúk a nastavenie rovnakého parametra pre vyhodnotenie ponúk.
6. Ak uchádzač nie je platcom DPH, na túto skutočnosť upozorní verejného obstarávateľa v dokumente „Návrh na plnenie kritérií“.Ak uchádzač nie je platcom DPH, ním uvedená cena bude považovaná za konečnú aj v prípade, ak by sa počas plnenia predmetu zákazky stal platiteľom DPH. V prípade, ak uchádzač je platiteľom DPH, avšak jeho sídlo je v inom členskom štáte EÚ alebo sídli mimo EÚ, uvedie v ponuke cenu, ktorá bude rozdelená na ním navrhovanú cenu bez DPH, výšku DPH a cenu s DPH podľa slovenských všeobecne záväzných právnych predpisov (sadzba DPH 20%), aj keď samotnú DPH nebude v súlade s komunitárnym právom fakturovať.

**A/ KRITÉRIÁ NA VYHODNOTENIE PONÚK**

Verejný obstarávateľ stanovil ako kritériá na hodnotenie ponúk kritérium: ***nákladová efektívnosť*** s cieľom určiť najvýhodnejšiu ponuku za predmet zákazky.

Verejný obstarávateľ stanovil nasledovné kritériá na vyhodnotenie ponúk:

1. **Cena za servisnú prácu na vozidle**
* Ide o stanovenie ceny, ktorá bude dodržaná za plnenie služieb v časovej dĺžke
1 hodiny výkonu práce (normohodina práce) samostatne pre každý servisný pracovný úkon a pre všetky motorové vozidlá verejného obstarávateľa bez ohľadu na typ, jeho vek a opotrebenie.
* Uchádzač uvedie do dokumentu „Návrh na plnenie kritérií“:
1. cenu práce za jednu (1) hodinu práce /normohodina práce
2. cenu práce za stanovený predpokladaný rozsah prác
* Výsledkom je ukazovateľ: ***najnižšia cena/hodina práce/normohodina***
1. **Výška zľavy za dodaný originálny náhradný diel (ND)**
* Pri použití originálneho náhradného dielu ide o percentuálnu výšku zľavy z ceny z cenníkových cien originálnych náhradných dielov od výrobcov dodávaných importérmi každého originálneho náhradného dielu. Zľava bude uplatnená na ND použité v rámci servisu i pri dodávke ND (mimo servisu).
* Výsledkom je ukazovateľ: ***najvyššia výška zľavy z ceny originálneho***

 ***náhradného dielu***

**B/ SPÔSOB UPLATNENIA KRITÉRIÍ**

Maximálne bodové hodnotenie/počet bodov, ktoré sa pridelí najvýhodnejšej ponuke na základe uvedených kritérií:

1. Najnižšia cena za servisnú prácu na vozidle max. počet bodov: **40 bodov**
2. Najvyššia výška zľavy z ceny originálneho ND max. počet bodov: **60 bodov**

**C/ PRAVIDLÁ PRE UPLATNENIE KRITÉRIÍ:**

1. **Cena za servisnú prácu na vozidle v normohodinách**

Maximálny počet bodov 40 sa pridelí ponuke uchádzača s najnižšou navrhovanou predpokladanou cenou za servisnú prácu v normohodinách a pri ostatných ponukách sa určí úmerou. Hodnotenie ceny za plnenie predmetu obstarávania ostatných ponúk sa vyjadrí ako podiel najnižšej navrhovanej ceny za plnenie predmetu obstarávania ponuky a navrhovanej ceny za plnenie predmetu obstarávania príslušnej vyhodnocovanej ponuky, vynásobený maximálnym počtom bodov pre uvedené kritérium.

*Vzorec č. 1:*

***Najnižšia navrhovaná cena uvedená v ponuke***

***------------------------------------------------------------------------------ x 40 bodov***

***Navrhovaná cena príslušnej hodnotenej ponuky***

1. **Percentuálna zľava z cenníkovej ceny originálnych náhradných dielov**

Maximálny počet 60 bodov sa pridelí ponuke uchádzača, ktorého ponúkaná percentuálna zľava z cenníkových cien originálnych náhradných dielov od výrobcov dodávaných importérmi dosiahne najvyššiu hodnotu. Hodnotenie tohto kritéria
v prípade ostatných ponúk sa vyjadrí ako podiel navrhovanej percentuálnej zľavy
a najvyššej ponúkanej percentuálnej zľavy, vynásobený maximálnym počtom bodov pre uvedené kritérium.

*Vzorec č. 2:*

***Navrhovaná percentuálna zľava z cenníkovej ceny originálnych ND***

***----------------------------------------------------------------------------------------------- x 60 bodov Najvyššia ponúkaná percentuálna zľava***

* Následne sa pri každom hodnotenom uchádzačovi vykoná súčet jemu pridelených bodov za každé podkritérium vypočítané podľa vzorcov vyššie.
* Uchádzačom na prvom mieste sa stane uchádzač, ktorého ponuka po sčítaní výsledných bodových hodnôt dosiahne najvyššie celkové bodové hodnotenie. Poradie ostatných uchádzačov sa stanoví podľa počtu získaných bodov.
* Ak sa po vyhodnotení ponúk na základe kritérií na vyhodnotenie ponúk na prvom mieste umiestnia viacerí uchádzači, verejný obstarávateľ určuje ako prvé rozhodné kritérium medzi týmito uchádzačmi vyššiu percentuálnu zľavu z cenníkovej ceny originálnych náhradných dielov.

Príloha č. 1 – Návrh na plnenie kritérií

Príloha č. 1 súťažných podkladov časti A.3 Kritériá na vyhodnotenie ponúk

**NÁVRH NA PLNENIE KRITÉRIÍ**

|  |
| --- |
| ***Obchodné meno alebo názov*** ***uchádzača:*** ........................................................................***Adresa podnikania/sídlo uchádzača*** ........................................................................***IČO:***  ....................................................................... |

Tabuľka: Návrh na plnenie kritérií

|  |  |  |  |
| --- | --- | --- | --- |
| **Položka\*** | **Merná** **jednotka****(MJ)** | **Predpokladaný počet MJ** | **Hodnota za MJ****KRITÉRIUM** |
| **Cena za servisné práce na vozidle***/podkritérium č. 1/* | Nh | 1350 |  |
| **Výška zľavy z ceny originálneho náhradného dielu***/podkritérium č. 2/* | % | - |  |

*Vysvetlivky:*

\* Položka je bližšie uvedená v opise predmetu zákazky - príloha č. 1 súťažných podkladov. Cena je uvedená na základe vlastných prepočtov, pričom sa zobrali do úvahy všetky skutočnosti, ktoré sú nevyhnutné na úplné a riadne plnenie predmetu zákazky a do ceny sú zahrnuté všetky náklady spojené s požadovaným predmetom zákazky. Uchádzač uvedie cenu s presnosťou na dve desatinné miesta (zaokrúhľuje sa matematicky).

\*\* Výška zľavy, ktorá sa uplatní z cenníkov náhradných dielov použitých v rámci servisu i pri dodávke náhradných dielov (mimo servisu). Uchádzač uvedie údaj s presnosťou na dve desatinné miesta (zaokrúhľuje sa matematicky).

***Požiadavka verejného obstarávateľa***:

* Ak ponuku predkladá skupina fyzických alebo právnických osôb vystupujúcich voči verejnému obstarávateľovi spoločne, v záhlaví návrhu na plnenie kritérií musí byť uvedené označenie „SKUPINA“ a v ďalšom riadku pod týmto označením musia byť uvedené obchodné mená, adresy sídiel alebo miest podnikania všetkých členov tejto skupiny.

**Platca DPH**: **áno** [ ]  / **nie** [ ]

*(uchádzač označí správne zaškrtávacie pole)*

V .................................. dňa ....................

 ...........................................................................

 Meno a priezvisko osoby oprávnenej konať za uchádzača

 podpis oprávnenej osoby a odtlačok pečiatky